
Н А Р Е Д Б А № 23

ЗА ОТПУСКАНЕ НА СТИПЕНДИИ НА СТУДЕНТИ
ОТ ОБЩИНА СТРАЛДЖА

/Приета с Решение № ………/ 2017г. на Общински съвет, гр.Стралджа/



РАЗДЕЛ  ПЪРВИ

ОБЩИ ПОЛОЖЕНИЯ
 
 	Чл.1. (1) Настоящата наредба урежда условията и реда за отпускане на стипендии на студенти, граждани на  Община Стралджа.
	(2) Наредбата има за цел да подпомага граждани на Община Стралджа, които продължават своето образование във висши училища, акредитирани от Националната агенция за оценяване и акредитация на територията на Република България.
Чл.2. (1) С оглед задоволяване потребности от изпълнителски и ръководни кадри, Община Стралджа може да отпуска стипендии на студенти обучаващи се в редовна форма на обучение по бакалавърски и магистърски програми във висши  училища в Република България. 
(2) Ресорния ръководител представя мотивиран доклад за  необходимостта от съответните кадри.
(3) Конкретните специалности и броят на стипендиантите по тях, за които ще се отпускат стипендии се определят ежегодно с решение на Общински съвет, което следва да се приеме не по- късно от 30 ноември на предходната година.
Чл.3.Стипендии се отпускат от бюджета на Община Стралджа, като необходимите средства се осигуряват в рамките на одобрения за съответната финансова година бюджет.
Чл.4. Размерът на стипендията се определя с решение на Общински съвет по предложение на  Кмета на Община Стралджа , който не може да надвишава 200 лв. месечно.
           Чл.5. Срокът за подаване на документи за отпускане на стипендия за следващата учебна година е от  01.07. до 31.08. на съответната година.
	Чл.6. Община Стралджа може да предоставя стипендии на повече от един кандидат, обучаващи се по една и съща специалност. 


РАЗДЕЛ  ВТОРИ

УСЛОВИЯ ЗА ОТПУСКАНЕ НА СТИПЕНДИЯ
 
            Чл.7. Стипендии се отпускат на студенти, които отговарят на следните условия:
	1. Имат постоянен адрес на територията на Община Стралджа.
	2. Записани в  първа или последваща учебна година и учат редовна форма на обучение във висши училища, на територията на Република България, акредитирани от Националната агенция за оценяване и акредитация .
	3. При подаване на заявление за предоставяне на стипендия кандидатите записани във втора или последваща година на обучение, следва да имат общ успех от положените изпити през предшестващия семестър  не по-малък от добър 4.00, а в случай че са новоприети студенти – успехът от дипломата за средно образование да е не по-малък от 4,50.
	Чл.8. (1) Кандидатите за стипендия подават до Кмета на Община Стралджа Заявление, съгласно Приложение №1, придружено със следните документи:
	1. Заверено с гриф „вярно с оригинала” копие от студентската книжка или копие на дипломата за средно образование, в случай, че кандидатът  е новоприет студент.
	2. Представят уверение за записан семестър, съответно на учебна година, като доказателство за обучение в редовна форма.
	3. Мотивационно писмо, изразяващо цели и/или постиженията им.
	(2) Кандидатите задължително посочват адрес за кореспонденция. Всички писма, съобщения и др. във връзка с процедурата по настоящата наредба ще се считат за редовно връчени, ако са адресирани до посочения от кандидата адрес.
	
	
РАЗДЕЛ ТРЕТИ

РЕД ЗА ОТПУСКАНЕ НА СТИПЕНДИИ

           Чл.9.(1) Кмета на Община Стралджа определя със заповед състава на Експертно – консултативна комисия, чийто състав се оповестява публично в официалния сайт на общината. 
	     	(2) Експертно – консултативната комисия се състои от не повече от 5 члена. В нейния състав се включват заместник - кмет,  секретаря на общината, юрист и председателите  на ПК в ОбС по  „Социална политика” и „ Бюджет и финанси”.
	(3) Комисията се събира, разглежда постъпилите заявления, за отпускане на стипендия и класира кандидатите в срок от 10 работни дни от изтичане на срока за прием на документите по чл.5. 
            (4)   Кандидат, който не е представил необходимите документи, съгласно чл.8 не се допуска до класиране.
	(5) Комисията разглежда и класира кандидатите. При еднакъв успех от предходната година с предимство се ползва кандидатът с по-висок среден успех от обучението от предходната (ако е втора, трета или последваща учебна година студент)  или от дипломата за средно образование (ако е новоприет студент).
	(6) Комисията съставя протокол, за класиране на кандидатите.
	(7) Изготвеният протокол се представя на Кмета на Община Стралджа в седем дневен срок.  
	(8) Списъкът на класираните и некласирани кандидати се публикува в сайта на общината.
	(9) В 14 дневен срок от получаване на протокола, Кметът на Община Стралджа внася докладна записка до Общински съвет при Община Стралджа, в която дава предложение за кандидатите, които следва да получат стипендия.
	(10) Общинският съвет приема решение за поименно отпускане на стипендия и определя размера на същата.
	(11) Общинския съвет възлага на Кмета на Общината да сключи договори с определените кандидатите за стипендия, съгласно изискванията на ЗЗД.
	Чл.10. В 10-дневен срок от влизане в сила на решението на Общинския съвет , Кметът на общината издава заповед за отпускане на стипендия и  сключва договор с определените кандидатите.
	
 РАЗДЕЛ ЧЕТВЪРТИ

ЗАДЪЛЖЕНИЯ НА СТИПЕНДИАНТА. СЪДЪРЖАНИЕ НА ДОГОВОРА
	
	Чл.11. (1) Стипендиантът следва да завърши курса на обучение без да повтаря години или семестри, като полага необходимото старание при учението.
 	(2) Стипендиантът е задължен след края на всеки семестър да представя в деловодството на Община Стралджа документ от висшето училище, удостоверяващ успеха му от положените изпити, както и  обстоятелството за записан последващ семестър (уверение). При непредставяне на документите по неуважителни причини Кмета на общината  едностранно прекратява договора.
	(3) При  успех по – нисък от добър 4,00, Кметът на Община Стралджа прекратява  едностранно договора за предоставяне на стипендия.
	(4) Стипендиантът е задължен:
	1. да не променя специалността, за която получава стипендия;
	2. да не прекъсва обучението си по неуважителни причини;
	(5) При неотложна необходимост от страна на стипендианта да прекъсне временно обучението си, по уважителни причини, страните могат да уговорят да не прекратяват договора. За срока, в който стипендианта е прекъснал обучението си не се изплаща стипендия. 
	(6) Всеки стипендиант е длъжен да уведоми Кмета на Общината в 7 дневен срок от настъпване на обстоятелствата, довели до прекъсване на обучението.
	(7) При неспазване на задълженията по чл. 11 стипендианта се задължава  да възстанови получената до момента сума, ведно със законоустановената лихва. 

	Чл.12.(1) Договорът по чл.10 задължително съдържа клауза, която да задължава стипендиантът да работи на територията на община Стралджа, като административно-териториална единица, по специалността, по която е бил стипендиант.
	(2) Срокът по предходната алинея е пропорционален на срока, за който стипендиантът е бил подпомаган по настоящата Наредба. 
	(3) Задължението на стипендианта за започване на работа възниква, след завършване курса на обучение, и получаването на документ, който му позволява да работи по специалността .
	(4) Конкретното работно място се уговаря между стипендианта и Община Стралджа непосредствено  след завършване на процедурата по ал.3.
	 
	Чл.13. (1) Ако  стипендиантът откаже да заеме осигуреното му от Община Стралджа работно място, той е задължен да възстанови всички средства получени под формата на стипендия, ведно с  дължимите лихви.
	(2) При невъзможност стипендианта да възстанови сумата от получените стипендии наведнъж, може да се уговори индивидуален погасителен план.
	(3) При непостигане на споразумение за доброволно възстановяване на изплатените стипендии, Община Стралджа събира вземането си по принудителен ред.
	(4) Горепосочените правила се прилагат и в случаите на разваляне на договора по чл.12, ал.2, ал.3 и ал.4, както и в случаите за прекратяване по чл. 11.


                                                     РАЗДЕЛ ПЕТИ

РАЗВАЛЯНЕ И ПРЕКРАТЯВАНЕ НА ДОГОВОРА ЗА СТИПЕНДИЯ

	Чл.14. Договорът за предоставяне на стипендия се прекратява или разваля при условията на настоящата Наредба. За неуредените хипотези се прилагат разпоредбите на Закона за задълженията и договорите и други нормативни актове.
	
	
РАЗДЕЛ ШЕСТИ
ИЗПЛАЩАНЕ НА СТИПЕНДИИ

       Чл.15. Стипендии се изплащат всеки месец от срока, вписан  в представения документ за учащ.
РАЗДЕЛ СЕДМИ

ПУБЛИЧНОСТ

          Чл.16. Предоставянето на стипендии, прекратяването и развалянето на договори за предоставяне на стипендии по настоящата Наредба се свежда до знанието на местната общност чрез публикации в официалната интернет- страница на Община Стралджа, на информационното табло в Центъра за услуги и информация в сградата на общинска администрация-  гр. Стралджа и във вестник „Стралджански вести”.

	Чл.17. Кметът на Община Стралджа внася в Общински съвет отчет за изпълнението на договореностите по поетите задължения, като част от общия годишен отчет.
                                        ЗАКЛЮЧИТЕЛНИ РАЗПОРЕДБИ

§1. Наредбата за отпускане на стипендии е приета с Решение №…….от Протокол №…. на Общински съвет- Стралджа и влиза в сила от деня на публикуването й на Официалната страница на Община Стралджа.
	§2. Настоящата Наредба е разработена при спазване на разпоредбите на Закона за нормативните актове.
	§3. Наредбата може да бъде променяна или допълвана при необходимост с решение на Общински съвет – Стралджа.

ЖИВКО АНГЕЛОВ
Председател на общински съвет
                                                                                           Приложение № 1 към чл. 9

ДО
КМЕТА 
НА  ОБЩИНА СТРАЛДЖА


З А Я В Л Е Н И Е


от ………………………………………………................, ЕГН.………………………
постоянен адрес: гр. /с./ ………………………………………………...............…….
студент /ка/ в ……………….семестър, ……….………………. форма на обучение,
специалност ….......…………………………......………………………………………
към катедра ..…………………………………………………………………………., 
факултет………………………………………………………………………………..,
в университет: …………..……………………………………………………………...

	Уважаеми  господин  Кмет,
	Моля да ми бъде отпусната стипендия за …………………………………… семестър на учебната ……………………  година. 





Дата:………………….                                             С уважение:…………………………

                                                                                                             /подпис/


